***A Haunting in Venice*** er en amerikansk mysteriefilm fra 2023 regissert av Kenneth Branagh, etter et manus skrevet av Michael Green. Filmen hadde premiere i USA den 15. september 2023.

Handling
--------

I 1947 er Hercule Poirot pensjonist og bor i Venezia, og ansetter tidligere politi-betjent Vitale Portfoglio til å fungere som hans personlige livvakt. Forfatter Ariadne Oliver overtaler Poirot om å delta på en Halloween-fest og seanse som skal finne sted ved palasset til den berømte opera-sangerinnen Rowena Drake. Ariadne ønsker at Poirot skal avsløre Joyce Reynolds, en sykepleier fra første verdenskrig som ble klarsynt, som Ariadne mener er en bedrager. Selve palasset påstås å være hjemsøkt av åndene til barn som, da palasset tidligere fungerte som et barnehjem, ble låst inne og etterlatt for å dø når en pest feide gjennom byen. Det går rykter om at åndene etter disse barna plager alle sykepleiere og leger som våger seg inn der.

Rowena har ansatt Joyce for å hjelpe henne å kommunisere med datteren Alicia, som angivelig hadde tatt selvmord etter at forloveden hennes - en kokk ved navn Maxime Gerard - hadde avbrutt forlovelsen deres. Blant de fremmøtte gjestene er Maxime, Rowenas husholderske Olga Seminoff, Drake-familiens lege Leslie Ferrier og hans sønn Leopold, samt Joyce sin assistent Desdemona Holland. Under seansen forstår Poirot at Joyce har to assistenter, og avslører Desdemonas halv-bror Nicholas som gjemmer seg i en skorstein. Joyce snakker plutselig med Alicias stemme og avslører at hun ble myrdet av en av gjestene. Men en ukjent gjerningsperson drukner nesten Poirot, og Joyce blir snart funnet spiddet på en statue på gårdsplassen utenfor palasset. På grunn av en storm kan de ikke forlate palasset, og Poirot intervjuer gjestene. Men han blir vitne til manifestasjoner av Alicias spøkelse, og hører en ung jente nynne en melodi. Undersøkelsen gir forvirrende resultater:

Leslie, som fremdeles er alvorlig traumatisert etter sine opplevelser ved frigjøringen av konsentrasjonsleiren Bergen-Belsen, er nå forelsket i Rowena. Nicholas og Desdemona har stjålet fra Joyce, og har tenkt å bruke de stjålne pengene for å reise til St. Louis, Missouri, som de ble forelsket i etter å ha sett halvparten av Møt meg i St. Louis. Leopold påstår å kunne høre stemmer fra barnas ånder, som er de samme stemmene som Poirot har hørt helt siden han nesten ble druknet. En natt ga Olga, uten å vite det, te til Alicia som inneholdt gift. Men Rowena fikk det til å se ut som Alicia hadde begått selvmord. Når gjestene kommer over et underjordisk kammer som inneholder skjelett-restene etter de døde barna, får Leslie et panikkanfall og dreper nesten Maxime. Han blir låst inne på et rom for å komme seg, og Rowena gir Poirot den eneste nøkkelen. Men Leslie blir deretter funnet knivstukket til døde. Ved å samle de gjenværende gjestene, avslører Poirot endelig morderen.

Rolleliste
----------

* Kyle Allen som Maxime Gerard, Alicia Drakes tidligere forlovede
* Kenneth Branagh som detektiv Hercule Poirot
* Camille Cottin som Olga Seminoff, Rowenas hushjelp
* Jamie Dornan som Dr. Leslie Ferrier, en doktor som sliter psykisk
* Tina Fey som Ariadne Oliver, en venn av Hercules Poirot
* Jude Hill som Leopold Ferrier, sønnen til Dr. Ferrier
* Ali Khan som Nicholas Holland, Reynolds sin assistent, og Desdemonas halv-bror
* Emma Laird som Desdemona Holland, Reynolds sin assistent, og Nicholas sin halv-søster
* Kelly Reilly som Rowena Drake. En pensjonert opera-sangerinne og moren til Alicia
* Riccardo Scamarcio som Vitale Portfoglio, Poirots livvakt og tidligere politi.
* Michelle Yeoh som Joyce Reynolds, en påstått klarsynt
* Rowan Robinson som Alicia Drake, Rowenas døde søster
* Amir El-Masr som Alessandro Longo. En ung mann som søker Poirots hjelp
* Vanessa Ifediora som Maria Felicitas

Eksterne lenker
---------------

* Internet Movie DataBase
* AllMovie.com
* Rotten Tomatoes